বিভিন্ন ধর্ম
শিখধর্ম একটি একেশ্বরবাদী ধর্ম। খ্রিষ্টীয় পঞ্চদশ শতাব্দীতে পাঞ্জাব অঞ্চলে এই ধর্ম প্রবর্তিত হয়। এই ধর্মের মূল ভিত্তি গুরু নানক দেব ও তাঁর উত্তরসূরি দশ জন শিখ গুরুর (পবিত্র ধর্মগ্রন্থ গুরু গ্রন্থ সাহিব এঁদের মধ্যে দশম জন বলে বিবেচিত হন) ধর্মোপদেশ। শিখধর্ম বিশ্বের পঞ্চম বৃহত্তম ধর্মীয় গোষ্ঠী। শিখ ধর্মমত ও দর্শন "গুরমত" (অর্থাৎ, "গুরুর উপদেশ") নামেও পরিচিত। "শিখধর্ম" কথাটির উৎস নিহিত রয়েছে "শিখ" শব্দটির মধ্যে; যেটি সংস্কৃত মূলশব্দ "শিষ্য" বা "শিক্ষা" থেকে আগত।
সরহ পা
সরহ পার জন্ম পূর্ব ভারতের এক ব্রাহ্মণ পরিবারে হয়। তিনি নালন্দা বিশ্ববিদ্যালয় থেকে শিক্ষা লাভ করেন। সরহ পাকে প্রথম ওড়িয়া ও অঙ্গিকা কবি এবং প্রাচীনতম মহাসিদ্ধ রূপে অনুমান করা হয়। তিনি অষ্টম শতাব্দীর বিখ্যাত বৌদ্ধ পন্ডিত শান্তরক্ষিতের শিষ্য হরিভদ্রের ছাত্র ছিলেন। সেই হিসেবে সরহ পা অষ্টম শতাব্দীর শেষ বা নবম শতাব্দীর প্রথমার্ধের সময়কালের মানুষ বলে মনে করা হয়। তিনি লুই পার শিক্ষক ছিলেন ও শবর পাকে শিক্ষা দান করেন।